
Tilstede: Christina (formand), Birgitte, Roar, Mette, Peter (Høg), Birgit, Anna, Henning, Bente, og fra staben Lasse og Peter (Rahbek). Afbud fra Ulla.

1) Referent Peter Høg
2) Bestyrelsesformand Christina bød velkommen og ønskede godt nytår. 
Sagnlandet bød på ‘bobler' og andre lækkerier.
Venneforeningen har nu over 700 medlemmer.
Christina fortalte om overvejelser om et ‘fordelsprogram’ for medlemmer af Venneforeningen.
Overvejelserne har f.eks. været om mulighed for at leje Hvidesøhus og for at få rabat på varer fra butikken.
3) Besøgstallet for 2021 har været tilfredsstillende. Der har været over 65.000 gæster svarende til et almindeligt år før corona-pandemien.
Sagnlandet har således klaret sig godt igennem i modsætning til andre Videns Pædagogiske Aktivitets Centre (VPAC). Enkelte er desværre lukket.
Fortidsfamilie-opholdene har været udsolgt hele året, både ugeophold og weekendophold. Tilmeldingsmodellen er den, at opholdene lægges på Sagnlandets hjemmeside, og så er det muligt for folk at leje et hus efter ‘først-til-mølle’princippet. Ved tilmeldingen oplyses detaljeret dagsprogram, og modellen har sparet mange mandetimer. 
Undervisningsaktiviteter i Sagnlandet kunne også melde alt udsolgt i 2021, og meget er allerede forudbestilt for 2022.
Juleweekenderne er også gået fint trods lidt lavere besøgstal end sidste år. Omsætningen har været som vanligt på trods af de færre gæster, idet der blev taget entré.
Potteriet har fået en ‘opgradering’, idet keramikerne Aage og Kasper Würtz nu er tilknyttet. Stedets faste keramiker, Inger, er nu fastansat. Det er Ida i dragtværkstedet i øvrigt også.
Alt i alt er godt år for Sagnlandet.
En særlig aktivitet er i gang i Kongehallen/sygruppen, der i samarbejde med Nationalmuseet er i gang med et broderi. Broderiet er en kopi af en kofte, som findes på Nationalmuseet, og som en stormand/høvding fra vikingetiden er blevet begravet i (vistnok omkring år 970). Sagnlandet er således et af Danmarks førende steder med hensyn til forskning i rekonstruktion er dragter og keramik.
4) Om manglende Flyveask til medlemmerne: Christina har talt med Lone i administrationen. Problemet burde være løst, og administrationen har klare retningslinjer for, hvem der må sende nyhedsbrevet ud. Nogle medlemmer oplever, at mails fra Sagnlandets går i deres spamfilter. Derfor er det i både velkomstbrev til nye medlemmer samt på hjemmesiden anført, at man regelmæssigt bør tjekke sit spamfilter.
Flyveask vil fremover blive delt med venner/følgere på Facebook, fx på ‘SagnlandetsVenneriLejre’-gruppens side og på laugenes sider.
5) Status vedrørende Laugene: 
Der er endnu ikke indkommet ønsker om økonomisk støtte fra Venneforeningens beholdning til køb af værktøj mm. fra laugene. Vi må informere bedre ude i områderne om muligheden.
Husk at gemme bonner for udlæg til laugene – fx ved køb af planter, frø. Bonnerne afleveres hos administrationen eller til Christina.
Jernalderen: Der er stor interesse for jernalderlauget, og 16 personer – herunder en del nye – mødte op til en stor laugsdag 8/1. Pallisadebyggeriet skrider godt fremad under Lucas’ sikre ledelse.
Landbohusene: Landbolauget ønsker sig et overblik over opgaver for vennerne, så man har noget at gå i gang med. Lasse og Peter R tog dette ad notam.
Roar overvejer at arrangere en studietur til Frilandsmuseet og se på huse som dem i Landboområdet. Det originale Tystruphus står på Frilandsmuseet, og landbolauget ville finde det interessant at se.
Smedene: Henning fortalte, at gruppen er velfungerende, og at der produceres meget. Der er dog et stort behov for støtte til vedligeholdelse af huset/bygningen, hvad angår genopbygning og kalkning af ydermuren. Der har været forsøgt forskellige teknikker, som dog ikke har haft holdbart resultat.
Sygruppen har løbende gode aktiviteter. De mødes fortsat hver onsdag og arbejder pt på koftebroderi.
Harpestrengs Have gennemførte jordforbedring i efteråret, og det bliver spændende at se resultatet af dette med forårets komme. Piletræet skal beskæres, og det er muligt at havegruppen søger bestyrelsen om tilskud til dette.
Invasive arter: På anmodning fra Ulla fortalte Christina, at Ulla, Peter R., Stig og Henrik Rasmussen snart holder møde vedrørende invasive arter mm.
6) Generalforsamling med efterfølgende årsmøde i Venneforeningen forventes afholdt tirsdag den 8. marts klokken 18 i Kongehallen.
Jette i Hvidesøhus står for mad til frivillige fremmødte inden mødet. Sagnlandet giver drikkevarer. 
Birgit og Rigmor (hendes søster) bager kager. Kaffe + kage sælges til 10 kr. øl og vand sæges.
Ifølge vedtægterne er der en række faste punkter på dagsordenen til generalforsamlingen. Derudover kommer der et punkt med præsentation af laugene.
Foredragsholder ved årsmødet bliver Tania Lousdal, som heldigvis har sagt ja til at fortælle om kongerne i Lejre – en fin opfølgning på tv-program om selvsamme.
7) Lasse orienterede om overvejelser om fast kontaktperson fra staben til laugene og ligeledes en fast kontaktperson fra Venneforeningen i hvert af laugene.
En dato for planlægningsmøde for laugene blev ikke fastsat, idet vi starter med at lodde stemningen ved årsmødet i marts.
8) Eventuelt. 
a) Harpestrengs Have holder møde i februar. 
b) Lasse orienterede om en mindre forhøjelse af kontingent til Sagnlandet. De nye priser er:
Medlemsskab af Venneforeningen + årskort for 235,- for voksne og 130 kr. for børn.
Fornyelse af medlemsskab af Venneforeningen skulle nu køre automatisk.
c) Lars Holtens skriveorlov slutter 1. april. Vi er spændte på at se og læse resultatet.
d) Peter Rahbek fortalte, at han tidligere på dagen havde fræset et område bag Landbohusene, hvor der skal indrettes ‘madpakkeområde’.
e) Mette fortalte om behov for konstruktion af nyt muldtoilet i jernalderområdet.
f) Indsatsdag bliver måske søndag d. 27/3-22.

Næste bestyrelsesmøde bliver d. 7/2-22 kl. 18.00
